ועדת הכלכלה, כנסת 20, פרוטוקול מספר 362, 2016-11-24 16:23

איתן כבל: אנחנו פותחים את הישיבה.

איתן כבל: על סדר היום פרק ה' (אנרגיה), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז-2016.

איתן כבל: אני מבקש להיות ממוקדים.

איתן כבל: אני מקווה שהבאתם את זה מבושל ומוכן, כך שאנחנו נוכל רק להעיר הערות קצרות ולצאת לדרך.

<עפרי גופר: על הרקע דיברנו בפעם הקודמת.

<עפרי גופר: השאלה אם אתם רוצים שנחזור עליו.

איתן כבל: לא.

איתן כבל: אין צורך.

<עפרי גופר: מהפעם הקודמת יש בנוסח כמה שינויים שנעמוד עליהם.

<עפרי גופר: אתם רוצים שנתחיל בהקראה?

<עפרי גופר: להקריא סעיף ולהסביר אותו?

איתן כבל: כן.

פרק ה': תיקון חוק הגז (בטיחות ורישוי) בחוק הגז (בטיחות ורישוי), התשמ"ט-1989 – בסעיף 8ט -

קטן יבוא: "(ג1) הרשות להסמכת מעבדות תיתן החלטתה לעניין הסמכת גוף בודק כאמור בסעיף קטן (ב) תוך חמישה חודשים מהמועד שבו הוגשו לה כל המסמכים הנדרשים לשם קבלת הסמכה בהתאם להוראות לפי סעיף זה".

קטן יבוא: אתם תראו בהמשך שאנחנו בעצם מקצרים את תקופת המעבר ואנחנו בעצם מאפשרים לגופים להמשיך בבדיקות זמניות עד תום תקופת המעבר רק אם הם הגישו לרשות להסמכת המעבדות את המסמכים לצורך קבלת אישור קבוע וכצעד משלים לזה אנחנו גם מגבילים את הזמנים של רשות להסמכת מעבדות וזה גם מתואם אתם.

רועי פולקמן: שאלה אם אנחנו נוגעים בזה.

רועי פולקמן: כמה גופים מאז שחוקקנו את החוק קיבלו אישור קבוע לבדיקות?

<עדי חכמון: אפס.

רועי פולקמן: מרשים מאוד.

רועי פולקמן: כמה זמני?

<צחי בר ציון: ארבעה גופים.

רועי פולקמן: למה אפס?

<צחי בר ציון: זו בדיוק הבעיה.

<צחי בר ציון: לכן אנחנו עושים כאן את התיקון שמיד נגיע לסעיפים בו.

<צחי בר ציון: אנחנו רוצים ליצור מצב, לתמרץ אותם להגיש את המסמכים.

<צחי בר ציון: נוצר איזשהו מצב שבעצם נוח לאותם גופים להמשיך בתקופת המעבר ולא להגיש את הבקשה כי זה מחיל עליהם כל מיני חובות כמו לפתוח סניף בארץ וכל מיני דברים כאלה ואחרים, ואנחנו רוצים לפתור את הבעיה הזאת.

<עדי חכמון: זה בא להתנות את זה.

<אמיר רשף: התקן בסופו של דבר אושר ב-30 ליוני 2016.

<אמיר רשף: לקח עוד זמן מסוים, אני לא זוכר בדיוק כמה, חודשיים או משהו כזה, עד שהרשות להסמכת מעבדות פרסמה את התנאים להסמכה.

<אמיר רשף: השלב הראשון של התנאים להסמכה דורש הגשה של סט מאוד מאוד גדול של מסמכים שמתברר שהוא לא כזה פשוט.

<אמיר רשף: אנחנו יודעים שיש גופים שעובדים על זה אבל הם עוד לא התחילו.

איתן כבל: כמה זמן לוקח לרשות להסמכת מעבדות לאשר מעבדה כגוף בודק?

<אמיר רשף: עכשיו קבענו שבתחום הזה מיום הגשת המסמכים היא תצטרך לאשר תוך חמישה חודשים, וזה תקדים.

<אמיר רשף: בדרך כלל אין לה מגבלה של לוחות זמנים.

איתן כבל: זה לא הרבה זמן.

<אמיר רשף: לא.

איתן כבל: אני למדתי שזמן הוא מושג יחסי.

<אילן לנדסמן: הרשות הלאומית להסמכת מעבדות.

<אילן לנדסמן: אני סמנכ"ל הסמכה.

<אילן לנדסמן: תקופת ההסמכה, התקופה שלוקח להסמיך, מאוד שונה בהתאם למוכנות הארגון.

<אילן לנדסמן: בדרך כלל שישה חודשים ועד תשעה, 12 או יותר.

<אילן לנדסמן: אנחנו נעשה את כל מה שנדרש מבחינתנו על מנת לעמוד במסגרת הזמן הזאת שהוגדרה של חמישה חודשים.

<אילן מירון: חברת פזגז.

<אילן מירון: לצערי הרב אני כופר בכל השיטה ואני לא בטוח שכל הגופים האלה בכלל צריך אותם כי למיטב ידיעתי – ואני מהנדס מכונות ומהנדס גז כבר די הרבה שנים – זה התחום היחידי שבעצם יש מעין הליך מייגע וארוך שבו בעצם מהנדס עושה תכנית ואחר כך צריכים לבוא כל מיני גופי בדיקה ולבדוק את התכנון שלו.

<אילן מירון: למיטב ידיעתי זה לא נמצא בשום תחום אחר בארץ.

<אילן מירון: אני חושב שהיום מישהו רוצה להקים מפעל, ולא משנה אם זה מפעיל כימי עם חומר מסוכן - - -

רועי פולקמן: זה קיים בחוק התכנון והבנייה.

איתן כבל: מר מירון, לא משנה עכשיו אם אתה צודק או לא.

איתן כבל: גז הוא מסוג הדברים שכאשר התחלנו את הסיפור, זה כמו בחתונה קתולית.

איתן כבל: נשאלו כולם האם יש להם התנגדות או לא.

איתן כבל: ברגע שאף אחד לא התנגד, יצאנו לדרך.

איתן כבל: זאת אומרת, אנחנו כבר בחלק שהוא אחרי הדיונים.

איתן כבל: אתה בעצם עכשיו מחזיר אותנו אחורה.

<אילן מירון: אולי זה בעצם תוקע את הענף הזה וכתוצאה מכך כל כך מעט מפעלים עוסקים בגז טבעי.

איתן כבל: אני קצת מומחה לסיפורים שלכם ולסיפורים של הממשלה.

איתן כבל: שמעתי את אלה ואת אלה.

איתן כבל: אני חושב שיש כאן שילוב של דברים של כולם.

איתן כבל: אנחנו מנסים לתת את המענה.

איתן כבל: אני חושב שעשינו מהפכה מאוד גדולה, לפחות חוקתית, מבחינת החקיקה והתקנות שלא הייתה כדוגמתה.

איתן כבל: לכן אני אומר לך את הדבר הבא.

איתן כבל: אצלנו בבית הכנסת אומרים, יש שלב שזה הופך להיות דיון על מה שכבר לא יהיה.

איתן כבל: יכול להיות שבשנה הבאה אבל עכשיו זה כבר מאוחר.

<אילן מירון: הדבר שבעצם חסר זה אולי מתקיני גז מוסמכים שלא קיימים היום בשוק.

<נתנאל היימן: זה מעכב אותנו.

<נתנאל היימן: בוא נדבר על הנושא עצמו.

<אילן מירון: אני מעכב אתכם אבל מתי שהוא צריך לעשות את זה.

איתן כבל: מי יכול להגיד לי מה העלות.

איתן כבל: כמה עולה הסמכה כזאת?

<אילן לנדסמן: אני יודע להגיד.

<אילן לנדסמן: עלות ההסמכה לנושא של חיבור מפעלים לגז הטבעי היא 35 אלף שקלים.

<אילן לנדסמן: זה כרוך בלא מעט ימי עבודה כולל ביצוע מבדקים בשטח של הגוף הבודק.

רועי פולקמן: לגוף הבודק?

<אילן לנדסמן: כן.

<אילן לנדסמן: זה אחת לשנתיים.

<אילן לנדסמן: הבדיקה היא לא חד פעמית.

רועי פולקמן: זה שאתה מקבל רישיון לבדיקה.

רועי פולקמן: היום בתחום התקינה זה עולה הרבה יותר.

רועי פולקמן: אתה צריך להיות מוסמך.

איתן כבל: על כל שנתיים 35 אלף שקלים.

איתן כבל: זה לא מעט.

רועי פולקמן: כדי לשמור על כשירות.

איתן כבל: זה לא מעט.

<ברוך פוקס: אני מנהל טכני של תחום הגז הטבעי בפזגז.

<ברוך פוקס: לפי מה שאני שמעתי מחלק מהמועמדים להיות הגופים הבודקים הקבועים, מדובר על סכומים הרבה יותר גבוהים.

<ברוך פוקס: 35 אלף שקלים זה מה שצריך לשלם לרשות להסמכת מעבדות.

<אילן לנדסמן: זאת עלות ההסמכה מבחינת הרשות הלאומית להסמכת מעבדות.

<ברוך פוקס: מבחינתם, אבל הם צריכים להשקיע.

<ברוך פוקס: מאחר ובפועל כל הגופים האלה נכון לעכשיו אין להם בארץ שום דבר, הם צריכים להשקיע בהקמת אופרציה וכולי.

רועי פולקמן: זה ברור אבל זה חד פעמי, להקים תשתית רלוונטית.

<ברוך פוקס: אתם שאלתם כמה כסף זה עולה.

<ברוך פוקס: אני שמעתי סכום של 150 אלף.

רועי פולקמן: להקים את העסק, אתה מקים את העסק.

רועי פולקמן: ברור.

רועי פולקמן: זה כמו תעודת כשרות ומסעדה.

רועי פולקמן: אני מקים מסעדה, אני צריך להשקיע שני מיליון שקלים אם אני רוצה מנורות מזהב.

רועי פולקמן: כל חודש אני משלם להם עבור תעודת כשרות.

איתן כבל: אני מציע לבחון.

איתן כבל: האם מישהו באמת בחן או ניסה לבדוק את העלות, כמה צריך לשלם?

איתן כבל: אמיר, זה אולי בתחום שלכם אבל אני באמת לא יודע.

איתן כבל: כל הזמן אומרים רגולציה וכספים והוצאות.

איתן כבל: אני מבקש בעוד חצי שנה - אני חושב שזה זמן מספיק כדי לעשות את הבירור – לברר לגבי העלות של ההסמכה.

איתן כבל: בכלל, אני רוצה מה שנקרא את סיפור הדרך של עלות ההסמכה.

איתן כבל: כמה צריך ולבדוק לי.

איתן כבל: לא ללכת ולשאול האם זה מה שעולה.

איתן כבל: אמיר, תחשוב על זה שזה נגרע מקופת המדינה.

<לאה ורון: זה רק אומר שהוא מעריך את העבודה שלו.

איתן כבל: נכון.

איתן כבל: אני אומר, תחשוב על זה כאילו זאת הכנסה שאתה מרוויח או מפסיד.

<אמיר רשף: נבדוק.

איתן כבל: תבדוק את זה.

איתן כבל: אני רוצה באמת לדעת את העלויות, אם כבר אנחנו עוסקים בעניין הזה.

<קריאה: מרכיבי העלויות.

איתן כבל: מרכיבי העלויות.

איתן כבל: איך זה מגיע ל-35 אלף שקלים ואולי יותר.

<עדי חכמון: אולי מפסידים עלינו.

איתן כבל: יכול להיות.

איתן כבל: לא יודע.

רועי פולקמן: עדי מתכוונת שאולי צריך להעלות את המחיר.

<בוריס סגלין: דור אלון.

<בוריס סגלין: שאלה למשרד התשתיות ויכול להיות שלא למשרד התשתיות אלא להסמכת מעבדות.

<בוריס סגלין: שמעתי ואני יודע שחלק מהמעבדות מעדיפות לא להמשיך את תהליך ההסמכה עד הסוף מפני שאלה גם עלויות וגם כמו שנאמר כאן התחייבות שיהיה כאן נציג של החברה אתה הם יצטרכו להתקשר בהסכמים.

<בוריס סגלין: השאלה אם מישהו עשה בדיקה האם בכלל קיימת כדאיות למספר מעבדות בארץ.

<בוריס סגלין: אם אנחנו מדברים על עשרה פרויקטים בשנה, מה עלות הבדיקה שהם יצטרכו לגבות מאתנו על מנת להחזיק את הגופים.

רועי פולקמן: סליחה שאני מתפרץ אבל ברור מה אתה אומר.

רועי פולקמן: אבל זה השוק הפרטי אמור לקבוע.

רועי פולקמן: כל התהליך שנוצר כאן

רועי פולקמן: לפני שנה היה כי אנחנו לא רוצים לראות עשרה פרויקטים.

רועי פולקמן: אתה צודק במאה אחוזים שאם אלה עשרה פרויקטים, מן הסתם לא צריך לא שתי מעבדות ולא ארבע מעבדות אלא אולי אחד שיבוא לבקר כאן פעם בשנה מחוץ לארץ.

רועי פולקמן: כל ההליך שנבנה כאן הוא לא בשביל עשרה פרויקטים.

רועי פולקמן: אנחנו רוצים כמה חברות כדי שיהיו כאן מאה פרויקטים בשנה.

רועי פולקמן: דרך אגב, זה לב הדיון על החוק, איך עושים מאה פרויקטים בשנה.

<יותם אדמי: חברת סופרגז.

<יותם אדמי: אדוני היושב ראש, כמו חבריי כאן שכולנו בסופו של דבר מתעסקים וחיים את השטח הזה, גם אנחנו, מהבירור שעשינו מול הגופים הבודקים, עולה תמונה שונה של המניעה שלהם להיכנס לתוך התהליך הזה שלא קשורה לזה שנוח להם המצב הנוכחי.

<יותם אדמי: גם הם היו רוצים להיות גופים של קבע ולצאת מתוך ההוראות של תקופת המעבר.

<יותם אדמי: יש גם עלויות, לא יודע להגיד אם הן ישירות לרשות להסמכת מעבדות אבל נובעות מפרוצדורות שבאות מסביב, ניגוד עניינים וכל מיני דברים כאלה.

<יותם אדמי: בניגוד למה שנאמר כאן, לדעתי המצב, התקנות הנוכחיות, ייצור את זה שיהיה עוד פעם המצב שבגללו יצאנו לדרך, שרק מכון התקנים יכול לאשר.

<יותם אדמי: אנחנו נהיה בלי גופים בודקים, לא זמניים ולא קבועים, ואז השוק לא יהיה עשרה מפעלים אלא יהיה שני מפעלים.

רועי פולקמן: לא הבנתי את עניין מכון התקנים בהקשר הזה.

<קריאה: לא יהיו גופים בודקים.

<יותם אדמי: אם לא יהיו גופים בודקים, אנחנו חוזרים למצב של מכון התקנים.

רועי פולקמן: הבנתי.

<יותם אדמי: בלוחות זמנים, אדוני היושב ראש ביקש גם לראות תוך חצי שנה את העלויות של הדבר הזה, לפי נוסחן הנוכחי של התקנות, עוד חצי שנה מהיום אנחנו כבר נהיה אחרי תקופות המעבר אלא אם כן מישהו כבר התחיל בתהליך.

<עדי חכמון: היינו אמורים להיות כבר לפני חצי שנה.

<יותם אדמי: הכול ברור.

<יותם אדמי: היה נוח לכולנו להיות אחרי תקופות המעבר האלה ושהגופים הזמניים יהיו קבועים ושנוכל להמשיך ולרוץ.

רועי פולקמן: צריך להתקדם כי הבעיה שלנו, אדוני היושב ראש, היא לא העניין הזה אלא הבעיה היא איזה חסמים יש דווקא למתחברים.

רועי פולקמן: כל האירוע שמתואר כאן הוא כי אין שוק.

<יותם אדמי: נכון.

רועי פולקמן: כל הבעיות כאן ייפתרו אם יהיו בשנה מאה מפעלים.

רועי פולקמן: אני חושב שהאירוע החשוב כאן בתיקונים הוא האם אנחנו עושים עוד דברים, גם בתקציב הזה, וכבר דיברנו על זה בסיבובים קודמים, מה אנחנו עושים כדי לגרום לכך שיהיו מאה מפעלים בשנה שיתחברו ולא עשרה.

רועי פולקמן: אם יהיו עשרה, הדיון הוא עקר.

<יותם אדמי: אני רוצה להמשיך מהנקודה שאמרת כי הדברים קשורים במישור בראייה שלנו.

<יותם אדמי: המפעלים צריכים שיהיו להם שניים-שלושה דברים כדי שהם באמת יוכלו לרוץ ואנחנו חיים את המפעלים.

רועי פולקמן: אז בוא נגיע לסעיפים.

<יותם אדמי: חשוב לי להגיד את זה כי זה קשור לעניין.

<יותם אדמי: הראשון הוא שהגופים הבודקים שיהיו להם יהיו כמה שיותר ולא יהיו רק מכון התקנים.

רועי פולקמן: זה ברור.

<יותם אדמי: זה קשור לנושא הזה.

רועי פולקמן: זה מטופל.

<יותם אדמי: הנושא השני הוא זה שמפעל שהתחיל תהליך מול גוף בודק, גם גוף בודק זמני, יוכל לסיים אותו.

<יותם אדמי: אנחנו עוד מעט נדבר על מה זה התחיל תהליך.

<יותם אדמי: שמעתי כאן דברים.

<יותם אדמי: אני אומר שההגדרה שיש כרגע, אני לא רוצה להשתמש במילים חריפות מדי אבל זה מרגיש כאילו המפעלים נלקחים באיזשהו מקום כבן ערובה בשביל לעודד את הגופים הבודקים.

<יותם אדמי: אנחנו עוד מעט נגיע לזה וגם לעניין התקן ונדבר על הכול.

איתן כבל: תודה.

איתן כבל: שאלה נוספת.

איתן כבל: יצא תקן שמקל על המפעלים.

איתן כבל: נכון?

איתן כבל: למה אי אפשר לאמץ אותו בתקופת המעבר?

<צחי בר ציון: תיאורטית אפשר לעשות הכול ואפשר גם בחקיקה לעשות הכול אבל אנחנו מנסים להסביר את הרציונלים.

<צחי בר ציון: הגופים הוסמכו.

<צחי בר ציון: הרעיון הכללי היה שבסוף מי שיסמיך את הגופים, תהיה הרשות להסמכת מעבדות בהתאם לתקן ובהתאם לכללים שקבועים בעולם ולכן זה גם לוקח את כל הזמן שזה לוקח.

<צחי בר ציון: כדי ליצור איזשהו פתרון למצב שנוצר, השר הסמיך והשר מסמיך לפי איזשהו סעיף ולפי איזה שהם עקרונות שנועדו לתקופת המעבר.

<צחי בר ציון: הוא בודק.

<צחי בר ציון: ההסמכה ובחוק שכתוב הוא בעצם צריך לבדוק שאותם גופים כשירים לבדוק לפי התוספת הרביעית ולא לפי התקן.

<צחי בר ציון: לכן אנחנו מעדיפים לא ליצור את השעטנז הזה ולסגור אחת ולתמיד כמה שיותר מהר את התקופה.

רועי פולקמן: כל עוד מקלים, אנחנו רוצים שהמפעלים יוכלו להתחבר.

<צחי בר ציון: זו בדיוק המטרה.

<יותם אדמי: ההקלה המשמעותית נעוצה בתוך התקן.

<יותם אדמי: אתם באים ואומרים גופים זמניים לא ייתנו לפי התקן כאשר אתה בא ואומר שהשר יסמיך לתת לפי התוספת הרביעית שזה ה-איג'יד, אותו איג'יד שבשבילו יצאנו לדרך, אבל כשבאו וחוקקו את זה לא דובר בכלל על תקן.

<יותם אדמי: נעשה כאן קישור בין שני דברים לא קשורים.

רועי פולקמן: זה אומר שאנחנו צריכים לאפשר בתקופה הזמנית גם לפי התקן וגם לפי המצב הזמני.

רועי פולקמן: אין אופציה אחרת.

רועי פולקמן: אי אפשר להמשיך עם האירוע הזה.

רועי פולקמן: לא יודע כמה זמן זה ייקח אבל אחרת לא יהיו מפעלים ואנחנו ניפגש כאן בחוק ההסדרים הבא שיהיה בעוד שנתיים.

רועי פולקמן: בוא נתקן את זה עכשיו.

איתן כבל: למה פולקמן לא צודק.

<צחי בר ציון: קודם כל, הוא תמיד צודק.

<צחי בר ציון: הנקודה היא כמו שאמרתי, אפשר לעשות בחוק מה שרוצים אבל בסוף יש הגיון לכל התהליך הזה.

איתן כבל: תגיע להיגיון.

<צחי בר ציון: אני מסביר.

<צחי בר ציון: השר בדק לפי התוספת הרביעית.

איתן כבל: עם מי בדק?

<צחי בר ציון: כאשר הוסמכו אותם גופים.

איתן כבל: אתה אמרת שהשר בדק ואני רוצה לברר.

<צחי בר ציון: השר עצמו לא בדק אלא מי שהיה צריך לבדוק, בדק.

<צחי בר ציון: השר נתן אישור.

<צחי בר ציון: בסופו של דבר צריך לראות מה הסעיף אומר.

<צחי בר ציון: הסעיף שאתם חוקקתם, אתם לא חוקקתם אותו סתם, כי זה נועד לתקופת מעבר.

<צחי בר ציון: בסופו של דבר המטרה של כולנו.

<צחי בר ציון: לא היה תקן.

<יותם אדמי: אז לא דובר על תקן.

<צחי בר ציון: אני יודע שלא היה תקן.

<צחי בר ציון: לא הפרעתי לך ואני אשמח אם תיתן לי לסיים.

<צחי בר ציון: בסופו של יום המטרה של כולנו, וכאן אני אומר שפולקמן צודק, היא לסיים את התהליך.

<צחי בר ציון: אני חושב שככל שאנחנו נערבב בין תקופת המעבר לתקופה הזמנית, בעצם האינטרס של כל הגורמים, ואנחנו רואים אותם כאן מתחת לפני השטח, יהיה להמשיך את התקופה.

איתן כבל: אני אומר לך מה הבעיה שלי.

איתן כבל: ישבנו בלילה לנסח את הניסוח הזה ועמלנו כדי לעשות את ההפרדה הזאת, אלא אני רוצה להזכיר ליערה ולעדי שכבר היינו אמורים להיות עם עשרות מפעלים מחוברים.

איתן כבל: מה מפריע לי בכל התהליך, שבאמת כשאנחנו מדברים על כך שאנחנו עובדים לילות כימים, זאת לא מן הפה ולחוץ ולא מליצה אלא זה מה שקרה.

איתן כבל: אנחנו כאן ביום חמישי ובימים כאלה אני רגיל להיות עם החברים שלי בקנטינה, עם חבר'ה מהגדוד אבל אני כאן.

איתן כבל: בסוף עשינו וי ולא קידמנו כלום.

איתן כבל: אם לא יקרה כלום באמת בשנתיים הקרובות, ולא משנה למה, בשביל הפנטזיה שאנחנו אומרים לסדר את השוק בצורה שאתה לא נוגע עד שהכול ייגמר, בינתיים אנשים יכולים לפעול.

<יותם אדמי: אני מבקש להוסיף משהו בעניין הזה.

<יותם אדמי: בסופו של דבר התקן לוקח את התוספת הרביעית שהוא ה-איג'יד ומוריד ממנו דרישות.

<יותם אדמי: כלומר, גופים שקיבלו הסמכה לפי התוספת הרביעית יכולים לבדוק לפי התקן.

<יותם אדמי: זה שהאוצר אמר שהם יכולים לרוץ עם ה-איג'יד, בוודאי ובוודאי אומר שהם יכולים לרוץ עם התקן.

<יותם אדמי: אלה לא שני דברים שונים ואת זה אמרו לי כל אנשי התפעול שבדקנו אתם.

<חיים מלמד: רשות הגז הטבעי, סגן מהנדס ראשי.

<חיים מלמד: אני במקצועי מהנדס וגם חבר ועדה של תקן ולכן כל מה שאני אומר, תתייחסו בהתאם בבקשה.

<חיים מלמד: התקן לא מקל.

<חיים מלמד: זה דבר ראשון.

<חיים מלמד: יש פרקים מסוימים שמקלים ויש פרקים מסוימים שממש יותר קשים לביצוע.

<חיים מלמד: התקן הוא לא מקל.

<חיים מלמד: אלה פשוט דרישות אחרות.

<חיים מלמד: אחת הסיבות שאנחנו קבענו תקופת מעבר, אם אתם זוכרים, הייתה שרשות להסמכת מעבדות לא יכולה להסמיך ללא תקן.

<חיים מלמד: למיטב זיכרוני הייתה סיבה שקבענו תקופת מעבר ונכנסנו לזה.

<חיים מלמד: הדבר האחרון שרציתי להגיד.

<חיים מלמד: כדי לבדוק את הגוף שהוא מסוגל באמת לבדוק לפי תקן, אנחנו צריכים לפתח מערכת דרישות ונהלים כדי לבדוק ולהסמיך את הגופים.

<חיים מלמד: אנחנו לא גוף שיודע לעשות את זה.

<חיים מלמד: אנחנו גוף שיודע לבנות מערכות ותשתיות גז טבעי.

<חיים מלמד: לנו זה ייקח הרבה יותר זמן מאשר זה ייקח לגוף מקצועי שיש לו שם, הרשות להסמכת מעבדות, והוא מוכן לעשות את זה ויש לו כוח אדם ויש לו תקציבים ויכולות.

<חיים מלמד: תודה רבה.

<איתי עצמון: אפשר לשאול שאלת הבהרה?

<איתי עצמון: מה ההבדל בין היכולת של הגופים הזמניים לבדוק את הדרישות שקיימות היום בתוספת הרביעית והם מקבלים הסמכה משר האנרגיה לבין היכולת של השר להסמיך את הגופים לבדוק גם את דרישות התקן?

<צחי בר ציון: זה בדיוק מה שחיים ניסה להגיד.

<צחי בר ציון: אם עכשיו השר בתקופת המעבר יצטרך לעשות את כל התהליך, ושמענו עכשיו שהגוף המוסמך לזה, שזה כל מה שהוא יודע לעשות, לוקח לו חצי שנה, אז אנחנו באמת חושבים שהשר יוכל לעשות את זה תוך חודש באותה איכות.

<צחי בר ציון: לגבי הגופים הזמניים.

<צחי בר ציון: בגלל תקופת המעבר וגם, כמו שאני מזכיר לכם, הסעיף עצמו היה הרבה יותר מקל בדיוק בגלל הנושא של תקופת המעבר ולכן גם לא היו דרישות לא של ביטוחים מאותם גופים, לא היו דרישות של נציגות בישראל, ויש לזה השלכות.

<צחי בר ציון: אבל ההקלה בדרישות נועדה בגלל שהכול נועד לתקופת המעבר מתוך הבנה שתקופת המעבר תסתיים תוך חצי שנה.

<צחי בר ציון: בינתיים מה שקורה, תקופת המעבר מתארכת ומתארכת וזה לא נכון לאף אחד מאתנו להמשיך את המצב הזה.

רועי פולקמן: בתום החצי שנה עוברים מאה אחוזים רק לפי התקן?

<צחי בר ציון: כן.

רועי פולקמן: זאת אומרת, כל האירוע הזה הוא חצי שנה.

<נתנאל היימן: אם הוא הספיק להסמיך מעבדות.

<צחי בר ציון: יש את מכון התקנים.

<צחי בר ציון: מכון התקנים כבר עכשיו יכול לעבוד לפי התקן.

<אמיר רשף: התיקון שאנחנו מציעים מביא לסיום של תקופת המעבר.

רועי פולקמן: תוך כמה זמן?

<אמיר רשף: עד ה-1 ביולי.

<אמיר רשף: יכול להיות שבסופה לא יהיה אף גוף מוסמך.

רועי פולקמן: שיכול להיות לפי התקן.

<קריאה: פרט למכון התקנים.

<אמיר רשף: פרט למכון התקנים שאוטומטית מוסמך.

איתן כבל: תודה.

איתן כבל: חבר'ה, טחנו את זה מספיק.

איתן כבל: בואו נמשיך.

<עפרי גופר: בסעיף 8טו - בסעיף קטן (א)(2)(א), במקום "עד תום שלוש שנים מיום קביעת תקן בעניין המיתקן" יבוא "עד יום ח' בתמוז התש"פ (30 ביוני 2020)".

איתן כבל: בואי נסכם שאת מקריאה ועוצרת בתיקונים.

איתן כבל: עשינו כבר את הדיון הזה.

<עפרי גופר: נכון.

<עפרי גופר: בסעיף קטן (ב) - האמור בו יסומן "(1)" ובו, במקום "בתקופה של שנה מיום התחילה יחולו הוראות סעיף 8י" יבוא "הוראות סעיף 8י יחולו לעניין מיתקן כאמור בפסקה (2)(א) או (ב), בתקופות האמורות בה, והכל".

אחרי פסקה  יבוא: "(2) (א) לעניין מיתקן כאמור בסעיף קטן (ד)(2) – בתקופה של חצי שנה מתום התקופה כאמור באותו סעיף קטן.

אחרי פסקה  יבוא: (ב) לעניין מיתקן כאמור בסעיף קטן (ד)(3) – בתקופה של חצי שנה מתום התקופה כאמור באותו סעיף קטן"?

אחרי פסקה  יבוא: ׁ ׁ(3) בסעיף קטן (ג) - בפסקה (2), אחרי "בתוספת הרביעית" יבוא "אישור לפי פסקה זו לגבי מיתקן לפריקת גז טבעי דחוס יינתן עד ל יום ג' באדר התשע"ז (1 במרץ 20127) ולגבי לכל מיתקן גז טבעי לצריכה שאינו מיתקן כאמור – עד ליום ג' בטבת התשע"ז (1 בינואר 2017)".

אחרי פסקה  יבוא: בפסקה (3), בכל מקום, במקום "מכון התקנים" יבוא "הגורמים המנויים בפסקה (1)" ובמקום "וגוף בודק כאמור" יבוא "וגוף בודק כאמור ברישה לפסקה זו".

אחרי פסקה  יבוא: "(5) אישורים שניתנו לפי פסקה (2) יעמדו בתוקפם עד ליום ה' באייר התשע"ז (1 בפברואר 2017), אלא אם כן נקבע בהם מועד מוקדם יותר.

<איתי עצמון: אני מציע שתעצרי כאן.

<איתי עצמון: אם תוכלי להתייחס לשאלה מה קורה לאחר תום תקופת המעבר, לאחר 1 ביולי אם אין גופים בודקים חדשים.

<עפרי גופר: רק מכון התקנים.

<איתי עצמון: נשאר רק מכון התקנים.

<עדי חכמון: כן.

<קריאה: הצלחה רבה למפעלים בישראל.

<אמיר רשף: כשבנינו את המודל עם כל הגופים הבודקים וכל החוק שהעברנו כאן בשנה שעברה, היו עלויות בדיקה במכון התקנים, אם אני זוכר נכון, סדר של 190 אלף שקלים למיתקן והרבה מאוד זמן.

<אמיר רשף: בינתיים גם מכון התקנים הוריד את המחירים שלו ואנחנו גם יודעים שהיו שינויים במחירי הנפט שגם הם משפיעים על השוק הזה.

<אמיר רשף: הייתה איזו מוטיבציה של המפעלים ללכת ולעשות את ההסבות.

<אמיר רשף: אנחנו יודעים שכנראה היום המצב בשוק הוא קצת אחר ויכול להיות שירדה באיזושהי מובן המוטיבציה אבל הנחנו כאן תשתית שכאשר תעלה המוטיבציה ואיך שהמפעלים ירצו להתחבר לגז, אפשר לייצר כאן תחרות.

<אמיר רשף: זה לא אומר שאנחנו כממשלה או כמחוקק יכולים להבטיח שהם גופים בודקים שאינם מכון התקנים.

<אמיר רשף: אנחנו לא יכולים לחייב גופים בודקים להיכנס לעסק הזה.

<אמיר רשף: בסוף יצרנו תנאים שהשוק יחליט כמה.

רועי פולקמן: אבל אנחנו כן יכולים, וזה כן עלה, להפוך את זה ליותר כדאי.

רועי פולקמן: למשל, לוחות הזמנים יהיו קצרים יותר כי יהיו תשתיות יסוד, קרי, הצינורות המובילים הראשיים.

רועי פולקמן: הרי אם אני מפעל באזור תעשייה בבאר-שבע וכדי לחבר אותי ייקח עכשיו שנה כי בכלל אין את הצינור שמביא לי לאזור התעשייה, ברור שזה גם שיקול.

<עדי חכמון: הגדלנו בגלל ירידת מחירי הנפט, הגדלנו משמעותית את התמריצים שאנחנו נותנים למפעלים לעשות הסבות לגז טבעי.

<עדי חכמון: הגדלנו את שיעור המענק ויש השתתפות ממשלתית בעלות ההסבה.

<עדי חכמון: מעבר לכך, בתקציב הקרוב אנחנו ניתן תקציבים גם לחיבור של צרכנים מרוחקים, לסבסוד של חיבור של צרכנים מרוחקים וגם לשדרוג של קווים של חברות החלוקה.

<עדי חכמון: כל הדברים האלה, סך הכול, ביחד, כ-250 מיליון שקלים לשדרוג הקווים ולצרכנים מרוחקים ועוד 65 מיליון שקלים לתחנות תדלוק שאמורות גם לעזור לחברות החלוקה.

רועי פולקמן: זה יספיק כדי להכניס אותם.

<אמיר רשף: למיטב ידיעתנו יש גופים שמעוניינים ללכת להסמכה המלאה ולוחות הזמנים שיצרו כאן צריכים להביא לכאן שהם כן יוסמכו.

<צחי בר ציון: עוד דבר אחד שצריך לקחת בחשבון הוא שהיו קצת עיכובים בחלק אחר של התהליכים שהיו צריכים לבוא בד בבד, שזה כל הנושא הסטטוטורי ועכשיו סוף סוף התקנות נכנסות לתוקף, מה שצפוי עוד יותר לייעל את התהליכים.

<צחי בר ציון: זאת אומרת, זה המון תהליכים שעובדים במקביל שקצת נתקעו ואנחנו מקווים שכולם ישתחררו.

רועי פולקמן: תהיו שרירותיים במובן של כמה שאתם יכולים להקל על התהליכים במפעלים.

<צחי בר ציון: זה מה שאנחנו עושים.

<יותם אדמי: עוד מעט, חבר הכנסת פולקמן, אתה תראה שבפועל זה לא בדיוק מה שקורה, כשאנחנו נגיע למפעלים שהתחילו תהליך הסבה והתקשרו עם גוף.

<יותם אדמי: אני רוצה להגיד מילה לגבי מכון התקנים, ברשותכם.

<יותם אדמי: אני מזכיר שהסיבה שמפעלים לא הלכו למכון התקנים לא הייתה קשורה רק למחירים שלו אלא הייתה גם קשורה לזמן שלקח לו לבדוק.

<יותם אדמי: לשירות.

<יותם אדמי: אומרים כאן משרדי הממשלה שאנחנו מבחינתנו, מאוד יכול להיות שכן יהיה רק מכון התקנים.

רועי פולקמן: שוב, זה שוק חופשי.

רועי פולקמן: יש תהליך מזורז לגופים בודקים.

<יותם אדמי: צריך גם לעודד.

רועי פולקמן: תיאורטית יכול לקרות מצב בעוד חצי שנה שיהיה גוף.

<יותם אדמי: אני רוצה שכמו שהממשלה הבינה שצריך לעודד מפעלים ולתת מענקים, היא תראה גם אם אפשר לעודד גופים להיות גופים בודקים ולעזור להם כדי שלא נהיה רק עם מכון התקנים כי אז אנחנו נמצא את עצמנו באמצע 2017 במקום שהיינו בו באמצע 2015.

איתן כבל: חבר'ה, ברשותכם, אני הייתי בכל הדיונים.

איתן כבל: אני לא חוזר עליהם.

איתן כבל: מה שאנחנו עושים ברגע זה, אנחנו חוזרים על הדיונים של עצמנו, גם הדיון של לפני שנה וגם עכשיו.

איתן כבל: אני לא מתכוון לעשות את זה.

איתן כבל: אני מבין ללבכם ולכן כל השינויים כאן, כדי לייצר את המצב החדש.

איתן כבל: אני מקווה.

איתן כבל: אתה יודע מה?

איתן כבל: קצתי מלרצות שתהיה שלמות.

איתן כבל: אני לא מציע לאדוני להמתין ליום שהכול יהיה שלם.

רועי פולקמן: אם יש תיקון ספציפי, ניחא.

איתן כבל: שלחנו אותם, עשו עבודה, יותר טובה, היא לא מושלמת, אבל אני הרי מקשיב.

איתן כבל: אני יודע שזה לא שלם.

איתן כבל: כבר אין לי כוח לחזור ולומר שצריך וצריך וצריך.

איתן כבל: לכן אני מציע לנו להתכנס ואם יש הערות שהן הערות שאתה אומר לעצמך שאתה חייב להעיר אותן, אז בבקשה.

<עפרי גופר: הסעיף עליו דיברנו, אמרנו שאנחנו סוגרים את זה לתקופת המעבר ביולי ומה שהקראתי עכשיו הוא שאנחנו לא מאפשרים לשר יותר ממועד מסוים לתת אישורים לגופים זמניים.

<עפרי גופר: בנוסף אנחנו בעצם קובעים פקיעת תוקף של אישורים זמניים שקיימים אלא אם הגוף כבר פנה לרשות להסמכת מעבדות והעביר את כל המסמכים הדרושים.

<עפרי גופר: במקרה כזה הוא יוכל להמשיך לפעול כגוף בודק זמני עד סוף תקופת המעבר.

<עפרי גופר: זה סעיף שהייתי באמצע הקראתו, סעיף (ג)(5).

<איתי עצמון: הוספתם "אלא אם כן נקבע בהם", באישורים.

<עפרי גופר: כן.

<עפרי גופר: יכול להיות שיש אישורים שבלי קשר לא אפשרו את זה עד סוף תקופת המעבר.

<איתי עצמון: אם תקופת המעבר תוארך לפי מה שאתם מציעים?

<עפרי גופר: תקופת המעבר תהיה עד ה-1 ביולי.

<עדי חכמון: היא לא תוארך.

<צחי בר ציון: אם הוא תוארך, היא תוארך רק לגבי מיתקן פריקה.

רועי פולקמן: למה?

<עדי חכמון: אנחנו כבר בהארכה השנייה.

<עדי חכמון: אנחנו רוצים להבהיר שאנחנו הולכים לעולם של המצב הקבוע ולא לתקופת המעבר.

<עדי חכמון: אנחנו רואים שכל פעם שאנחנו מאריכים את תקופת המעבר, זה לא גורם לכך - - -

רועי פולקמן: התקן הוא חדש.

<עדי חכמון: אנחנו מאריכים את זה שנה אחרי התקן.

רועי פולקמן: אם תוכלו להאריך, לא נימצא במצב שתהיה תקופה ב-2017 רק מכון התקנים יוכל לבדוק.

<יאשה יורבורסקי: קודם כל, יושבים כאן כמה אנשים ויש כמה אנשים שלא יושבים כאן שתוך פחות משנה יצרו שלושה תקנים ברמה בינלאומית.

<יאשה יורבורסקי: זה תקן אחד שאנחנו ראשונים בעולם.

<יאשה יורבורסקי: אין תקן כזה, תקן למיתקנים.

איתן כבל: זה בזכות זה שהשר שלכם הוא שטייניץ.

<יאשה יורבורסקי: זה בזכות כל החבר'ה שיושבים כאן.

<יאשה יורבורסקי: צריך לתת גם את המילה הטובה למכון התקנים שניהל את העניין.

<יאשה יורבורסקי: למה הגופים המוסמכים לא צריכים יותר מדי זמן להכין את עצמם.

<יאשה יורבורסקי: למה זה תקן שעשינו אותו בשיא המהירות.

<יאשה יורבורסקי: גם לנו הוא לקח חצי שנה.

<יאשה יורבורסקי: היה לנו מצב במפעלי התעשייה, מצב נתון שמיתקני צריכה הם במצב כפי שידענו עליו ומה שדיברנו עליו בשנה שעברה.

<יאשה יורבורסקי: אנחנו היינו צריכים להמציא משהו יצירתי, איך לא לעצור בכלל את התעשייה אלא להמשיך עם הגז הטבעי.

<יאשה יורבורסקי: דבר כזה לא קיים בעולם כי כשאתה עובד עם המומחים הזרים, הם לא מבינים איך אפשר לאשר משהו שהוא לא עומד בתקן.

<יאשה יורבורסקי: הם לא מבינים דבר כזה ואנחנו כן יצרנו את הכלי הזה ועכשיו עם התקן האמריקאי, זה לקח לנו ממש מספר חודשים בלבד וגם זה היינו צריכים להתאים לאותה מסגרת, לאותה מטריה.

<יאשה יורבורסקי: הגופים המוסמכים באים מהתעשייה.

<יאשה יורבורסקי: לא רצינו שזה יבוא רק בגלל השם או שם החברה.

<יאשה יורבורסקי: מה שהם לא מכירים, זאת המערכת המקלה.

<יאשה יורבורסקי: בסך הכול מה אומרת המערכת המקלה?

<יאשה יורבורסקי: אתה בא למפעל, אתה גוף בודק, אתה בדקת את המפעל לפי הניירות שיש לו ולפי מה שיש לו.

<יאשה יורבורסקי: אתה מסתכל מול התקן ואתה אומר נניח יש לך שישה פלוטים של הדברים, ארבע – יופי ושניים לא עומדים בתקן.

<יאשה יורבורסקי: אנחנו לא אומרים לא.

<יאשה יורבורסקי: בעל המפעל לוקח מומחה שהוא דווקא בתחום הזה, בהסכמה שלו שזה גוף בודק, והוא מקבל והתשובה היא אחת משלוש למרות שזה לא אומר דבר.

<יאשה יורבורסקי: אם זה בטיחותי, יופי.

<יאשה יורבורסקי: אם שום דבר לא יעזור, תחליף את החלק והדבר השלישי, אם אתה תעשה א'-ב', יתאים.

<יאשה יורבורסקי: זאת כל החכמה של התקן.

<יאשה יורבורסקי: אנחנו באמת השקענו כל כך הרבה זמן.

<יאשה יורבורסקי: ישבנו במשך שבועות סגורים, מעבדנו רק על זה ושמנו בצד את כל העבודה כאילו אין לנו מה לעשות יותר.

<יאשה יורבורסקי: עכשיו כבר יש תקנים.

<יאשה יורבורסקי: יש את כל התקנים.

<יאשה יורבורסקי: תקן אירופאי כבר סגור לגמרי, תקן אמריקאי – יושבים עכשיו אחרי הערות הציבור ומקיימים דיון שני.

<יאשה יורבורסקי: עד סוף החודש הכול גמור.

<יאשה יורבורסקי: תקן שלישי, החבר'ה – אני הייתי במקום אחר – ישבו אתמול מהבוקר עד הלילה וסיימו אותו אחרי הערות הציבור.

רועי פולקמן: זה נשמע מצוין.

<יאשה יורבורסקי: קח את הדבר הזה.

<יאשה יורבורסקי: יש תקנים מסודרים.

רועי פולקמן: כל הכבוד.

רועי פולקמן: באמת כל הכבוד על העבודה.

רועי פולקמן: בואו נראה שני דברים קורים.

רועי פולקמן: אחד, שלא ניתקע כך שאין גופים בודקים בארץ.

רועי פולקמן: בוא נחשוב תוצאה כי התהליכים מצוינים ואין לי מחלוקת.

רועי פולקמן: אבל שלא ניפגש כאן עוד שנה או עוד חצי שנה בדיון ולא יהיו גופים בודקים.

<יאשה יורבורסקי: אנחנו ביחד צריכים לגרום למה שהחבר'ה מציעים, שיש דד ליין.

<יותם אדמי: אדוני, אם אפשר להעיר הערות לגוף הניסוח של הסעיף.

<יותם אדמי: לדעתי נעשתה שם טעות ברמה המשפטית.

<יותם אדמי: התחלנו לדבר על זה קודם.

<יותם אדמי: סעיף קטן (ג) דיבר על כל פרוצדורת מתן האישורים וסעיף קטן (ד) דיבר על תקופת האישורים.

<יותם אדמי: סעיף קטן (ג)(5) המוצע מכניס את סוגיית תקופת האישורים לתוך המקום שלא היה אמור להיות.

<יותם אדמי: מה קרה.

<יותם אדמי: זה שלדוגמה כתוב כאן עד 1 בפברואר 2017, בסעיף קטן (5), כאשר בסעיף קטן (ד)(2) ו-(3) מדובר עד ה-1 ביולי 2017.

<יותם אדמי: כבר סתירה אחת.

<יותם אדמי: מה עוד קורה כאן.

<יותם אדמי: מדברים על ה-1 בפברואר 2017 כאשר הסעיף שקראנו קודם לגבי אישור של בודק זמני למתקני גז טבעי דחוס ENG מדבר עד ה-1 במרץ 2017.

<יותם אדמי: עוד סתירה.

<יותם אדמי: יש כאן עוד הרבה מאוד דברים.

<יותם אדמי: הרציונל הוא בסדר.

<יותם אדמי: הרציונל, אנחנו בעצמנו הצענו אותו למשרד האוצר והמשפטים.

<יותם אדמי: אמרנו, תנו תמריץ שמי שיגיש, יוכל לרוץ יותר זמן אבל בלוחות הזמנים שזה מצוי כאן, זה להערכתנו המבוססת מאוד יביא למצב שאנחנו רק עם מכון התקנים ואף אחד לא יוכל לעבוד.

<יותם אדמי: צריך להאריך כאן את לוחות הזמנים לפחות בחצי שנה.

<נתנאל היימן: התאחדות התעשיינים.

<נתנאל היימן: עורך דין למברגר, ב-1 בינואר, גוף שהיום הוא מוסמך, היום הוא מוסמך אבל הוא לא רוצה להיות היתר קבוע, הוא יוכל לבדוק אחרי 1 בינואר או לא?

<ברוך פוקס: אם הוא עדיין לא הגיש מסמכים לרשות להסמכת מעבדות.

<צחי בר ציון: קודם כל, זה עד ה-1 בפברואר, הוא יוכל לבדוק.

<יערה למברגר: הוא יכול ב-1 בינואר.

<צחי בר ציון: הוא יכול לבדוק עד ה-1 בפברואר.

<צחי בר ציון: שנית, אם הוא כבר התחיל, וזה התיקון הבא, הוא כן יכול להמשיך בתנאים שתכף נדבר עליהם.

<צחי בר ציון: למה ה-1 ביולי?

<צחי בר ציון: אנחנו נסביר.

<צחי בר ציון: זאת בעצם כל המטרה.

<יערה למברגר: אולי חשוב להגיד שזה בכל מקרה צריך להיות עד ה-1 לדצמבר.

<יערה למברגר: ההארכה שהוועדה אישרה.

<נתנאל היימן: כן, אבל לא יצאו כללים להסמכה.

<יערה למברגר: בסדר.

<יערה למברגר: מבחינת הגופים.

<ברוך פוקס: זאת אומרת, 1 בפברואר אנחנו נשארים עם מכון התקנים.

<ברוך פוקס: זה מה שקורה, נכון?

<יערה למברגר: הוועדה האריכה את זה עכשיו עד ה-1 בינואר ובעצם החוק נותן לנו אפשרות עד ה-1 בפברואר.

<יערה למברגר: בכל מקרה זאת הארכה ביחס למה שהיה קודם.

<ברוך פוקס: זאת אומרת, ה-1 בפברואר אנחנו עם מכון התקנים בלבד.

רועי פולקמן: לא.

רועי פולקמן: יש גופים שכבר בתהליכים.

<ברוך פוקס: לא.

<ברוך פוקס: אף אחד לא הגיש.

<יותם אדמי: הגיש את כל המסמכים לשביעות רצון הרשות להסמכת מעבדות.

<יותם אדמי: יכולים עד יולי.

<יותם אדמי: ה-1 בפברואר הולך להיות יום שחור של תעשיית הגז הטבעי.

<אמיר רשף: זה קשור לשאלתך למה אנחנו לוקחים מהשר את הסמכות להאריך עוד ועוד.

<אמיר רשף: אנחנו רוצים לייצר כאן מערכת תמריצים שתביא לזה שב-1 ליולי יש גופים אלטרנטיביים.

רועי פולקמן: נגיד הגוף הבודק בא ואומר שהוא מבין, הוא יכול להגיש מסמכים עכשיו, לא לסיים את כל התהליך ואז הוא יכול לבדוק עד ה-1 ביולי.

<צחי בר ציון: לא.

<צחי בר ציון: עד ה-1 בפברואר.

רועי פולקמן: לא, כי אם אני בתהליך, אני יכול עד ה-1 ביולי.

<אמיר רשף: עד ה-1 בפברואר הוא הגיש את המסמכים, יש לו הארכה עד ה-1 ביולי.

רועי פולקמן: יופי.

רועי פולקמן: מצוין.

<אמיר רשף: בזמן הזה יש חמישה חודשים לעשות את ההסמכה.

רועי פולקמן: חמישה חודשים, זה מספיק זמן לעשות את ההסמכה.

רועי פולקמן: אתה אמרת שזה נשמע גבולי קצת.

<חיים מלמד: זה זמן מאוד שאפתני אבל ניתן לעשות את זה.

<יותם אדמי: זאת אומרת שגם אם הגוף הזה היה בסדר גמור.

רועי פולקמן: בכמה זמן צריך להאריך את זה?

<יותם אדמי: להערכתנו חצי שנה.

<יותם אדמי: אתה נגעת בדיוק בנקודה, חבר הכנסת פולקמן.

<צחי בר ציון: יש מחיר להארכה הזאת.

<יותם אדמי: גם אם הגוף היה בסדר גמור, עשה הכול.

רועי פולקמן: אנחנו לא מסוגלים לבדוק אותו, אז מה יקרה?

רועי פולקמן: אנחנו עושים כאן משהו שמראש ייכשל.

רועי פולקמן: ב-1 ליולי לא יהיו גופים בודקים במדינת ישראל.

רועי פולקמן: באמת תודה רבה.

רועי פולקמן: ב-1 ליולי לא יהיו כי הם יגישו את המסמכים.

רועי פולקמן: איתן, צריך להאריך את זה.

<אמיר רשף: לא תהיה תקופת מעבר של שבע שנים.

<יותם אדמי: אף אחד לא דיבר על זה.

איתן כבל: אני מסכם.

איתן כבל: אי אפשר להחזיק את החבל משני קצותיו וזה מה שכולנו מנסים לעשות, גם אתם וגם בדרכם נציגי הממשלה.

איתן כבל: אנחנו לאורך כל הדרך פעלנו כדי לקצר את ההליכים.

איתן כבל: כל הזמן ישבנו כאן בדיון לפני שנה וקבענו לוחות זמנים וחתכנו וחתכנו כדי לגרום לכך שהמערכת תתכוונן, כי מה קורה?

איתן כבל: היא לא זזה.

איתן כבל: אומרים שיהיה עוד זמן ויש זמן ויש זמן.

איתן כבל: מצד אחד אנחנו רוצים לקצר את התהליך, פעמיים.

איתן כבל: ראשית, כדי להניע את המערכת שתעשה את העבודה יותר מהר, ושנית, זה גם חיסכון של כסף.

איתן כבל: רק לפני דקה ביקשתי שיבחנו את העלויות של ההסמכה.

איתן כבל: לכן אני אומר את הדבר הבא.

איתן כבל: אני שואל שאלה ואל תקפצו.

איתן כבל: יש כאן חמישה חודשים.

איתן כבל: אני חושש להאריך את חמשת החודשים כי זה לא יסתיים ב-35 אלף שקלים ואני אומר את זה גם לכם.

<יותם אדמי: לא יכול להיות שזה Back to back.

<יותם אדמי: זה פשוט ייפול.

רועי פולקמן: הוא אומר שייקח לו חמישה חודשים לקבל הסמכה, אם הוא על הקשקש ולא מספיק, הוא לא יכול לבדוק ואז אוסרים עליו לבדוק.

<עדי חכמון: אבל ברגע שהוא יקבל, הוא יכול לבדוק.

רועי פולקמן: אבל הוא לא יקבל כי זה ייקח במינימום חמישה חודשים.

<יותם אדמי: עדי, תחשבי, במקרה שהגוף מנסה להיות הכי בסדר בעולם, עד ה-1 בפברואר הגיש את כל המסמכים.

<יותם אדמי: לא ברור מה זה כל המסמכים אבל הוא הגיש.

<יותם אדמי: התחיל תהליך שלוקח חמישה חודשים.

רועי פולקמן: תן לשר אופציה שאם נראה שאין מסמכים, יאריך בעד עוד חצי שנה.

רועי פולקמן: אופציה.

<צחי בר ציון: כל הבעיה היא בגלל שכל הגופים יודעים שיש גמישות וכל הזמן אנחנו מאריכים.

רועי פולקמן: אתה צודק אבל זה להיכשל מראש.

<צחי בר ציון: חשוב לנו מאוד להפסיק את הגמישות.

<צחי בר ציון: צריך להעביר מסר לשטח.

רועי פולקמן: פברואר, הגשת מסמכים ואין לי בעיה עם זה אבל אז הגשתי מסמכים, אם בתוך חמישה חודשים לא קיבלתי אישור סופי, לא נותנים לי לבדוק.

רועי פולקמן: אומרת הרשות להסמכת מעבדות שחמישה חודשים זה שאפתני.

רועי פולקמן: אז מה ההיגיון?

רועי פולקמן: בוא נאריך.

רועי פולקמן: עד פברואר צריך להגיש מסמכים, אני חי עם זה בסדר, אבל את הזמן לקבל את האישור הסופי, תנו להם עוד זמן.

איתן כבל: עד פברואר והחמישה חודשים יישארו חמישה חודשים.

איתן כבל: לשר תהיה סמכות, אם נוכח ש-, להאריך בחודשיים.

<צחי בר ציון: אני מעדיף שנאריך את זה בחוק ובלי לתת לשר גמישות.

רועי פולקמן: להאריך רק את ה-1 ביולי.

<אמיר רשף: רק למי שהגיש מסמכים.

רועי פולקמן: כן.

רועי פולקמן: עם המסמכים אין לנו בעיה.

רועי פולקמן: חודשיים זה סביר?

<יותם אדמי: מה שאנחנו הבנו מהגופים הבודקים זה שזה אומר שהם צריכים להביא את כל המסמכים שיש להם, של ה-איזו ולתרגם אותם.

איתן כבל: די.

איתן כבל: סיכמתי.

<צחי בר ציון: אני מציע ברשותכם.

<צחי בר ציון: אני מבין מה אתם מבקשים אבל תנו לי להציג את העמדה שלנו ולראות איך אנחנו מתכנסים.

<צחי בר ציון: הניסיון אותנו מלמד שכאשר השטח יודע שיש גמישות, אין מה לעשות, אנחנו ישראלים.

<צחי בר ציון: לכן אני ממש מבקש שנסגור את האפשרות להאריך.

<צחי בר ציון: בואו ניתן עוד חודש.

<צחי בר ציון: אתה אומר את ה-1 ליולי.

<צחי בר ציון: בוא נעביר את זה עכשיו בחוק ל-1 באוגוסט.

<צחי בר ציון: עד ה-1 לאוגוסט האישורים יהיו בתוקף ולדעתי זה מספיק זמן.

<צחי בר ציון: יש להם כבר את התקן מיולי, חלקם כבר בתהליך.

<צחי בר ציון: בואו ניתן עוד חודש בחוק ולא ניתן יותר את הגמישות כי חייבים להעביר מסר לכולם שהעניין הסתיים.

רועי פולקמן: חודשיים.

איתן כבל: חודשיים.

רועי פולקמן: עד 1 בספטמבר.

רועי פולקמן: חודשיים לאישורים.

<יותם אדמי: הגשת מסמכים, אדוני, זה באמת יותר מורכב.

<יותם אדמי: אם זה היה כל כך פשוט, אנחנו לא היינו כאן היום.

<יותם אדמי: יש מורכבות של המסמכים האלה.

<ברוך פוקס: זה עיקר הכסף.

<צחי בר ציון: כשיודעים שיש גמישות, כולם מחכים.

<יותם אדמי: בלי גמישות.

רועי פולקמן: הכסף לא משנה.

רועי פולקמן: בואו נתקדם.

<עפרי גופר: אני מקריאה את המשך פסקה (5) כי עכשיו אנחנו מתקנים לספטמבר.

<עפרי גופר: ואולם, גוף המחזיק באישור כאמור והגיש בקשה לקבלת הסמכה לפי סעיף 8ט(ב), ועד ליום ה' באייר התשע"ז (1 בפברואר 2017) קיבל אישור מהרשות להסמכת מעבדות כי הגיש את כל המסמכים הנדרשים לשם קבלת הסמכה לפי אותו סעיף, אישור השר לגביו יעמוד בתוקפו עד ליום י' באלול התשע"ז (1 בספטמבר 2017), אלא אם כן נקבע בו מועד מוקדם יותר".

איתן כבל: בסדר.

איתן כבל: אני מבקש להצביע על הנוסח עם השינוי.

איתן כבל: מי בעד?

איתן כבל: בעד – פה אחד

איתן כבל: אושר.

<יותם אדמי: אדוני, אני עדיין לא הבנתי איך הסעיף הזה מתיישב עם סעיף (ד).

איתן כבל: אחר כך תיקח עורך דין שיסביר לך.

<יותם אדמי: בגלל שאני עורך דין, לא הבנתי.

<יערה למברגר: אתה צודק שצריך לתקן בחודשיים גם את סעיף (ד).

<יערה למברגר: נתקן בהמשך.

<יותם אדמי: אני באמת חושב שה-1 בפברואר, לדעתי אנחנו שמים לעצמנו רגל.

<יותם אדמי: ב-1 בפברואר יהיה מדובר על הגשה ראשונית של המסמכים.

<יותם אדמי: אנחנו דיברנו על הגופים הבודקים.

איתן כבל: שמענו.

איתן כבל: תצא חודש אחד קודם.

<יותם אדמי: עד ה-1 במרץ הגשת מסמכים.

רועי פולקמן: אגב, הוא יכול גם להגיש מסמכים אחר כך ולהשלים את הבדיקה.

רועי פולקמן: זה לא העניין.

<יותם אדמי: לא.

<יותם אדמי: הם אומרים הגיש את כל המסמכים.

רועי פולקמן: ומה יקרה אם הוא יגיש אותם ב-1 במרץ?

<יותם אדמי: הוא לא ייכנס לתוך זה.

<יותם אדמי: הוא לא ייכנס לסעיף.

רועי פולקמן: הוא יכול להגיש מסמכים גם ב-1 במרץ.

רועי פולקמן: אין לזה סוף.

איתן כבל: אי אפשר מצד אחד לבקש ממני לזרז וביד השנייה לבקש ממני מענה.

איתן כבל: זאת לא תכנית כבקשתך.

איתן כבל: התקדמנו.

איתן כבל: נגמר.

איתן כבל: נמשיך.

<עפרי גופר: (4) בסעיף קטן (ד) - פסקה (1) – תימחק.

<עפרי גופר: בפסקה (2), במקום הסיפה החל במלים "ועד למועד" יבוא "ועד ליום י' באלול התשע"ז (1 בספטמבר 2017) או עד למועד אחר שיקבע השר בצו, בהסכמת שר האוצר ובאישור ועדת הכלכלה של הכנסת, ובלבד שלא יעלה על שישה חודשים מהמועד האמור".

<עפרי גופר: בפסקה (3), במקום "כאמור בפסקאות (1) או (2)" יבוא "כאמור בפסקה (2)", ובמקום הסיפה החל במלים "כ"ד באייר" יבוא "י' באלול התשע"ז (1 בספטמבר 2017)".

<עפרי גופר: אלה הסעיפים של הוראת המעבר.

<עפרי גופר: בפסקה (3) אנחנו בעצם סוגרים, פעם היה אפשר להאריך בצו כמו שעשינו היום, ובעצם אנחנו לא מאפשרים יותר הארכה בצו.

<עפרי גופר: לעומת זאת, בפסקה (2), לגבי המתקנים האלה עוד אין תקן ולכן אנחנו יוצרים את האופציה להאריך בצו.

<צחי בר ציון: לחדד משהו אחד.

<צחי בר ציון: אנחנו נותנים לשר אפשרות לשנות אבל הוא גם יכול לקצר.

איתן כבל: אנחנו לא דואגים.

<יותם אדמי: חשוב לי להדגיש לגבי הסעיף שמדבר על מתקני פריקת CNG.

<יותם אדמי: כמו שאנחנו יודעים, בניגוד למתקני גז טבעי צריכה, שיש תקן, אומרים מיוני ולמעשה הוא נכנס לתוקף בספטמבר אבל הכול בסדר, עדיין אין להם תקן.

<יותם אדמי: לבוא ולתת את ההוראות האלה שהן יחסית דרקוניות לגבי לוחות הזמנים.

<יותם אדמי: עד חצי שנה.

<יותם אדמי: מפעל שרוצה להתחיל הסבה ל-CNG שהיום זה אחד הדברים המובילים בגלל העיכובים ברשת החלוקה.

רועי פולקמן: הוא יכול להאריך כמה שהוא רוצה.

איתן כבל: יותם, אני רוצה לומר לך שאתה באת מהשאלות מהבית.

איתן כבל: שאלות מוכנות וזה בסדר.

איתן כבל: מה שנאמר כאן זה שנותנים את החצי שנה.

איתן כבל: ההארכה ניתנת כל חצי שנה עד התהליך של התקן החדש.

<יותם אדמי: זה מנוסח מהמועד האמור.

<יותם אדמי: אפשר הארכה אחת לחצי שנה.

<עדי חכמון: זה בדיוק כמו שעשינו בנוגע למתקני קצה, מתקני צריכה.

<עדי חכמון: כך עשינו.

רועי פולקמן: זה עניין של נסחות.

רועי פולקמן: שיהיה ברור שאפשר להאריך עוד ועוד.

<עדי חכמון: כן.

<צחי בר ציון: אם זה לא ברור, אנחנו נבהיר את זה.

איתן כבל: אם הניסוח לא ברור, אני אומר לנסחים לסדר את זה כך שלא יהיה ספק בעניין.

<איתי עצמון: יש כאן איזושהי תוספת.

<איתי עצמון: שאלתי אם אין צורך להתאים את מועד תוקף האישורים שקבענו קודם לכן בפסקה (5) לאפשרות שבה השר יקבע מועד נדחה ל-1 בספטמבר לגבי מיתקן לפריקת גז טבעי דחוס.

<איתי עצמון: אני מציע להוסיף בתיקון פסקה (4), פסקת משנה (ב), "בצו כאמור רשאי השר להאריך את תוקף האישורים שניתנו לפי סעיף קטן (ג)(2) לעניין מיתקן לפריקת גז טבעי דחוס בהתאם למועד שנקבע באותו צו".

איתן כבל: בסדר.

איתן כבל: יש הערות?

איתן כבל: טענות?

<יערה למברגר: בעצם הוא יכול להאריך עד ה-1 בפברואר.

<איתי עצמון: את תוקף האישור.

<איתי עצמון: האישור הזמני עומד בתוקף עד ה-1 בספטמבר.

<איתי עצמון: לגבי מיתקן גס טבעי דחוס, המועד של תחולת הוראת המעבר הוא עד 1 בספטמבר או מועד אחר.

<איתי עצמון: אם השר יקבע מועד אחר, למשל עד 1 בינואר 2018, יצטרכו להאריך גם את תוקף האישורים.

<יערה למברגר: נאריך את ה-1 בספטמבר רק לגבי אנשים שהיו בתהליך.

<עדי חכמון: כן, רק לגבי מי שכבר הגיש עד פברואר.

<יותם אדמי: דרך אגב, לדעתי הבעיה שאתם עכשיו נתקלים בה היא מה שקודם הערתי שהזמנים נכנסים לתוך סעיף (5).

<יותם אדמי: מה שצריך לדעתי זה לקחת את סעיף (ג)(5), את כל ההוראה שם שמדברת על הארכה ואם יגיש לגוף קבע, ולהעביר אותה לתוך סעיף (ד)(2).

<יותם אדמי: אז זה לא לקשור את זה לעניין של ה-CNG.

<יותם אדמי: המקור של כל הבלגן הזה, כמו שאמרתי קודם, זה שסעיף (ג)(5) הוא סעיף שמדבר על זמנים במקום שהוא לא צריך להיות.

<יותם אדמי: זמנים, מקומם לא בסעיף קטן (ג) אלא בסעיף קטן (ד).

<יותם אדמי: קחו את הוראת הזמנים שנמצאת בסעיף (ג)(5), תכניסו אותה לתוך העניין של מתקני גז טבעי לצריכה, שם כבר יש לנו תקן, ואז אל תפגעו בעניין של ה-CNG כי יש כאן סתירה בין הדברים.

<יערה למברגר: זאת הוראת מעבר.

<יערה למברגר: (ג)(5) היא הוראת מעבר שמדברת על תוקף של אישורים.

<יערה למברגר: היא בעצם מתערבת באישור.

<יותם אדמי: נכון.

<יערה למברגר: היא קובעת בדיקה.

<יותם אדמי: נכון, ועל מה מדבר סעיף (ד)?

<יערה למברגר: רגע.

<יערה למברגר: כל ההוראות האלה כולן נמצאות בתוך הוראת מעבר.

<יערה למברגר: סעיף (ד) מדבר על סעיף של תחולה.

<יערה למברגר: זה יחול בתקופה זאת וזאת.

<יערה למברגר: זה לא תוקף האישורים.

<יערה למברגר: שניהם מדברים על זמנים במובן של זמן אבל בהקשרים משפטיים שונים.

<יערה למברגר: לכן אני לא כל כך מבינה.

<יותם אדמי: אם זה כך, אנחנו בבעיה מאוד חריפה עם ה-CNG כי מה שאת אומרת לי זה ש-CNG אם הוא לא יגיש עד ה-1 בפברואר את כל המסמכים, הוא נכנס לזה כשאין עדיין תקן.

<עדי חכמון: זה התיקון שהקריא עכשיו איתי.

<עדי חכמון: השר יכול להאריך.

<יערה למברגר: אלה שהגישו עד ה-1 בפברואר.

<איתי עצמון: אבל צריך לחדד מה השר יוכל להאריך.

<איתי עצמון: הוא יוכל להאריך את ה-.... או את המועד להגשת המסמכים.

<יערה למברגר: גם את תוקף האישורים שהגיש אחרי ה-1 בפברואר והאריכו לו ל-1 בספטמבר.

<יערה למברגר: את ה-1 בספטמבר הוא יוכל להאריך.

<איתי עצמון: להאריך בהתאם.

<יערה למברגר: כן.

<קריאה: למה לא את ה-1 בפברואר?

<יערה למברגר: כי אין לך הצדקה לגבי ה-1 בפברואר להתייחס אחרת להקשר הזה מכל הקשר אחר.

<איתי עצמון: כך גם אני הבנתי אבל אני רוצה להיות בטוח.

<יותם אדמי: למה?

<יותם אדמי: למרות שתקן ל-CNG אין עדיין.

<יותם אדמי: התקן ל-CNG הולך עכשיו להתפרסם.

רועי פולקמן: עזבו את התקן.

רועי פולקמן: ברור שאין תקן.

רועי פולקמן: זה לא הדיון.

רועי פולקמן: הוא יכול להאריך כמה שצריך.

<יותם אדמי: אבל אם ברור לכולם שמפעל שהולך להסבה של CNG הולך עכשיו לתהליך כזה, למה אנחנו צריכים מראש לקצוב לו את הזמן ולהתלות אותו באישור של השר ולא לתת לו מראש יותר זמן?

<יותם אדמי: אני לא מצליח להבין את זה.

רועי פולקמן: כי רוצים להלחיץ אתכם.

<יותם אדמי: זה בסדר שרוצים להלחיץ לגבי מי שעד היום לא הלך, אבל למה ל-CNG?

<יותם אדמי: ב-CNG התקן עדיין לא עבר.

רועי פולקמן: אני אגיד לך למה.

רועי פולקמן: כי לא רוצים להיות כאן כל חצי שנה.

רועי פולקמן: החוק הוא לא לעכשיו אלא לעוד שנה, לעוד שנתיים, לעוד ארבע שנים בעזרת השם.

רועי פולקמן: כדי שלא נתכנס כאן כל שנה לחוקק את זה מחדש.

רועי פולקמן: אז הכוונה אומרת שזה יסתיים.

רועי פולקמן: אם התקן יצא עוד חצי שנה, אז עוד שנה זה ייגמר.

<יותם אדמי: בסדר.

<יותם אדמי: CNG, להתלות את זה במועד פרסום התקן, וזה גם מה שדובר כאן בישיבה הקודמת.

רועי פולקמן: זה רעיון.

רועי פולקמן: במקום מנגנון ההארכות האלה, שיוגדר חצי שנה ממועד פרסום התקן.

<יותם אדמי: תגידו כמה זמן לדעתכם צריך להגיש את המסמכים מהרגע שפרסמו את התקן.

רועי פולקמן: זה כיוון אלגנטי.

רועי פולקמן: במקום ההארכות האין סופיות האלה, תעשו.

רועי פולקמן: במקום מנגנון ההארכות, בואו נכתוב שזה יהיה תקף עד חצי שנה מפרסום התקן.

רועי פולקמן: האירוע הרי ברור.

רועי פולקמן: הרי אנחנו לא רוצים אינדפנט אבל יהיה תקן, חצי שנה מפרסום התקן ואז אין את המנגנון שצריך כל פעם לבוא לשר ולקבל הארכות.

רועי פולקמן: בוא נגדיר את זה בחוק.

רועי פולקמן: פשוט.

רועי פולקמן: אלגנטי.

<יותם אדמי: חמישה חודשים מפרסום התקן.

רועי פולקמן: חמישה חודשים מפרסום התקן.

<יותם אדמי: חצי שנה או שבעה או חודשים או כמה שתקבעו מהגשת המסמכים לקבוע.

<אמיר רשף: הוא צריך לפרסם את התנאים להסמכה.

<אמיר רשף: הוא גם צריך לשים את זה.

רועי פולקמן: תציע.

רועי פולקמן: חמישה חודשים.

<אמיר רשף: היה לנו סעיף שאמר עד שנה או עד הסמכת גוף בודק ראשון לאותו עניין.

<איתי עצמון: זה מה שקבוע היום.

<עדי חכמון: זה מה שהיה במקור.

רועי פולקמן: ל-CNG, בגלל שאין תקן, בוא נכתוב שזה תלוי התקן.

רועי פולקמן: מרגע התקן יש כמה חודשים להגשת מסמכים ואז כמה חודשים.

<איתי עצמון: אבל עדיין צריכה להיות איזושהי הוראה נורמטיבית.

<איתי עצמון: איזושהי הודעה או צו רשמי.

<עפרי גופר: השר יפרסם הודעה ברשומות.

<איתי עצמון: בהתאם למועד הקביעה של התקן.

רועי פולקמן: בסדר.

<עדי חכמון: אבל אז מה תום התקופה שנקבע כרגע?

<יותם אדמי: מהרגע שהתקן פורסם ואפשר להתחיל לרוץ, אתם גם תגידו אם יש משהו.

<יותם אדמי: ברגע שהתקן מפורסם, יש בעיה להתחיל את תהליך ההסמכה?

<יותם אדמי: צריך לחכות לעוד משהו?

<יותם אדמי: לא.

<יותם אדמי: מהרגע שהתקן מפורסם.

<יערה למברגר: ברגע שהתקן מפורסם, צריך לחכות להנחיות הרשות להסמכת מעבדות.

<יערה למברגר: זה בערך עוד חודשיים.

<צחי בר ציון: שבעה חודשים.

<יותם אדמי: תכתבו חמישה חודשים מהמועד שבו הרשות להסמכת מעבדות פרסמה את התקן.

איתן כבל: אני רוצה להציע את ההצעה שמעלה עורך דין עצמון.

איתן כבל: אנחנו רואים שכיוון שיש המון אי בהירות בתוך כל התהליך הזה, אנחנו רוצים שהוא יהיה תהליך רץ, אני כן בעניין הזה מוכן לתת סמכות לשר, אחרי שאנחנו רואים את כל התהליכים, לשקול לאור כל ההערות שנשמעו – וזה גם מה שמציע עורך דין איתי עצמון – שהוא יקבע.

איתן כבל: אתם לידו.

איתן כבל: הרי הוא לא יעשה שום דבר בלעדיכם.

איתן כבל: אתם אנשי המקצוע.

<איתי עצמון: כפי שהוצע כאן.

<איתי עצמון: השר יקבע בצו את המועד.

רועי פולקמן: אם השר במקרה איננו – אני לא רומז על כלום, יש קואליציה יציבה לעוד שנים רבות – אז מה קורה בתקופת אי הוודאות הזאת?

רועי פולקמן: מפעלים לא יוכלו לקבל אישורים?

רועי פולקמן: נגיד מסתיים המועד והשר לא אישר הארכה.

רועי פולקמן: מה קורה במצב כזה?

רועי פולקמן: המציאות היא שאי אפשר לאשר?

<איתי עצמון: זה נכון לגבי הרבה דברי חקיקה.

רועי פולקמן: אם המציאות הזאת שכל חצי שנה, נגיד השר צריך כל חצי שנה להאריך, אבל לא הגיע לזה.

רועי פולקמן: מה קורה?

רועי פולקמן: נגיד אין תקן עוד שנה.

רועי פולקמן: נגיד.

רועי פולקמן: מה קורה אם לא אישרו את זה?

רועי פולקמן: אי אפשר לאשר כלום לגוף כלשהו.

רועי פולקמן: הכול תקוע.

רועי פולקמן: אני חושב שצריך הפוך.

רועי פולקמן: צריך להגיד מה שיש היום, יכול להמשיך עד שמפורסם התקן והנהלים.

רועי פולקמן: מה הבעיה?

רועי פולקמן: אז לא חשוב אם זה ייקח חצי שנה או שבעה חודשים או עשרה חודשים, שנה, שנתיים, יש בחירות, אין בחירות, יש שר, אין שר.

<איתי עצמון: עדיין צריך להיות איזשהו אקט חקיקתי לגבי קביעת המועד.

<עדי חכמון: אתה אומר שעכשיו לא יהיה מועד וייקבע שברגע שיתפרסם.

רועי פולקמן: בדיוק.

רועי פולקמן: לא יהיה מועד סיום.

רועי פולקמן: ברגע שיפורסם התקן והנהלים, אז יגדיר השר עד תקופת ההחלה.

<איתי עצמון: זה אותו דבר.

<עדי חכמון: לא.

<עדי חכמון: זה לא אותו הדבר.

<עדי חכמון: אם לא עשית כלום, התקופה ממשיכה.

<עדי חכמון: זה מה שהוא מציע.

<עדי חכמון: הוא אומר שאם אין שר ואין כלום, התקופה - - -

רועי פולקמן: אני פשוט חושש שיכול להיתקע עם משהו.

<איתי עצמון: הוראת המעבר תהיה הוראה קבועה עד ש-?

רועי פולקמן: בדיוק.

רועי פולקמן: שלא ניתקע.

רועי פולקמן: את זה למדתי מיושב ראש הוועדה שהסביר איך הוא עשה שלייקעס על חוק רשות השידור ודרך אגב, רק בגלל זה יש עדיין תאגיד.

רועי פולקמן: כי אם לא היה את האוטומטי הזה, הכול היה נעצר.

רועי פולקמן: בוא נחיל שלייקעס על כל דבר.

<צחי בר ציון: מכיוון שאנחנו מכניסים איזשהו מנגנון שמצד אחד יעביר איזשהו מסר שאין יותר הארכות, השאלה אם אפשר להציע את המנגנון הבא.

<צחי בר ציון: לא הספקתי לבדוק עם כל חבריי לממשלה וכרגע מה שאני אומר זה רק על דעתי ויכול להיות שהממשלה לא מסכימה.

<צחי בר ציון: השאלה אם המנגנון הבא מקובל עליכם והוא אומר שמונה חודשים מיום פרסום התקן – וכאן הרשות להסמכת מעבדות תתחייב שתוך חודשיים מיום התקן היא תפרסם את הדרישות ואני חושב שזה זמן סביר – ואז זה לא ייצור יותר את התמריצים האלה שגם לא נצטרך לחזור כאן לוועדה.

<צחי בר ציון: יהיה מועד שכולם יודעים אותו של פרסום התקן ותכף נראה איך מעגנים אותו, וזה ייצור לכולם את התמריץ שאנחנו רוצים.

<צחי בר ציון: הרשות להסמכת מעבדות תתחייב כאן שתוך חודשיים היא מפרסמת.

<יותם אדמי: למה שלא תריץ את התקופה?

<יותם אדמי: אנחנו רוצים לסיים את התהליך.

<יותם אדמי: יש אינטרס לוועדה לסיים את תקופת המעבר.

<יותם אדמי: אחרת בחוק ההסדרים הבא נמצא את עצמנו שוב פעם כאן.

<יותם אדמי: חייבים ליצור מנגנון שמסתיים.

רועי פולקמן: מנגנון השלייקעס.

איתן כבל: יכול להיות שאתה צודק אבל אני יותר בטוח שאתה לא צודק.

<יותם אדמי: לגבי התקן?

איתן כבל: אני אסביר לך למה.

איתן כבל: זה לא אתה באופן אישי.

איתן כבל: אנחנו מכירים את ההתנהלות של המערכות.

איתן כבל: אני לא רוצה להיות תלוי בשר שלך.

איתן כבל: השר שלך כמשל ולא כפרסונה.

איתן כבל: הדינמיקה כאן היא כזאת שכל הזמן מכניסה דברים שמעכבים.

איתן כבל: אנחנו רוצים לייצר את המצב – בדיוק כמו שאמר חבר הכנסת פולקמן ולשיטתי לפחות אני מקבל את מה שהוא אומר – שיש לוח זמנים ואם יש איזה באג, זה ממשיך עד ש-.

איתן כבל: אני חושב שזאת ההחלטה.

איתן כבל: לא בגלל זה תהיה אורכה או לא.

איתן כבל: יש את המועד אבל יש דברים שקורים.

רועי פולקמן: ברגע שיצא הצו, אין בעיה.

רועי פולקמן: זה רץ כמו שאתה רוצה כמה חודשים.

<צחי בר ציון: שוב, מה המנגנון שאתה מציע?

<צחי בר ציון: אני רוצה להבין אותו.

רועי פולקמן: המערכת עובדת.

רועי פולקמן: ברגע שיש תקן, השר יוציא צו ואז בתוך שלושה חודשים, ארבעה, חמישה, כמה שאתה רוצה, שמונה חודשים, העסק עובד לפי המנגנון החדש.

רועי פולקמן: אבל אם אין צו ולא פורסם תקן, עד שקורה הצו הזה, העסק רץ כמו היום.

<צחי בר ציון: בסדר, אבל צריך שיהיה גם כתוב המועד, מהרגע שיש את הצו הזה.

<צחי בר ציון: צריך את שני המועדים, גם את המועד שבו זה נסגר וגם את המועד בו הם צריכים לקבל את האישור של הרשות להסמכת מעבדות כדי לסיים את התהליך ושהכול יהיה כתוב כאן.

<צחי בר ציון: זאת אומרת, כל מה שהצו אומר, הוא רק נותן גונג.

<צחי בר ציון: הוא לא נותן יותר מזה.

רועי פולקמן: הוא נותן גונג.

רועי פולקמן: בסדר.

איתן כבל: צחי, אתם רוצים לשבת חמש דקות ולהתכנס בתוככם?

<צחי בר ציון: כן.

<צחי בר ציון: אנחנו נשמח.

<צחי בר ציון: בוא נראה את שאר הדברים ואז ניקח חמש דקות.

<עפרי גופר: אנחנו נעבור לפסקה (5) ואחר כך נחזור לפסקה (4).

קטן יבוא: "(ד1) על אף האמור בסעיף קטן (ג), החל גרום מהגורמים המנויים בפסקה (1) של אותו סעיף קטן או גוף בודק שניתן לו אישור לפי הוראות פסקה (2) של אותו סעיף קטן, בבדיקת מיתקן גז טבעי לצריכה במהלך התקופה האמורה בסעיף קטן (ד)(2) או (3), לפי העניין, יחול הוראות אלה: הגורם שהחל בבדיקה יהיה רשאי, לבקשת מבקש האישור, להשלים את הליך הבדיקה לגבי אותו מיתקן, בהתאם להוראות סעיף קטן (ג)(3) ו-(4), גם לאחר תום התקופה הקבועה בסעיף קטן (ד) לגבי אותו מיתקן, ובלבד שאותו גורם קיבל את כל המסמכים הדרושים למתן האישור, ביצע בדיקה מקדימה אחת לפחות במיתקן והשיב לפניית מבקש האישור תוך פירוט הדרישות לפי התוספת הרביעית, עד תום התקופה האמורה.

קטן יבוא: אישור תקינות למיתקן לפי הוראות סעיף קטן זה יכול שיינתן עד תום חצי שנה מתום התקופה הקבועה בסעיף קטן (ד) לגבי אותו מיתקן, לכל המאוחר.

קטן יבוא: בפסקה זו, "אישור תקינות" – למעט אישור תקינות זמני".

איתן כבל: יש הערות?

<יותם אדמי: צר לי להיות הדובר החוזר.

<יותם אדמי: שתי הערות לעניין הנוסח של הסעיף הזה.

<יותם אדמי: דבר ראשון, בהתאם להוראות סעיף קטין (ג)(3) ו-(4), זה למעשה אומר שהם יכולים לבדוק רק לפי ה-איג'יד.

<יותם אדמי: דיברנו כאן קודם שיוכלו גם לפי התקן וחבר הכנסת פולקמן העלה נקודה נכונה.

<יותם אדמי: אני מעיר את זה שבנוסח הקיים זה מה שזה אומר.

איתן כבל: העניין ברור.

<יותם אדמי: הדבר השני.

<יותם אדמי: דיבר כאן קודם עורך הדין בר ציון לגבי זה שלא רוצים להקשות על המפעלים.

<יותם אדמי: התפיסה שלנו שלא להקשות על המפעלים אומרת שכאשר מפעל התחיל את תהליך ההסבה, ברגע שהוא התחיל את ההתקשרות שלו עם הגוף הבודק הזמני כרגע, כלומר, הגיש תכניות הנדסיות, צריך לאפשר לו לרוץ עם הגוף הזה עד הסוף.

<יותם אדמי: לא בגלל זה שעכשיו זאת חתונה קתולית אלא בגלל זה שהגוף הזה נותן הערות, הוא הולך ומיישם אותן וזה עולה הרבה הרבה הרבה מאוד כסף.

<יותם אדמי: הנוסח הקיים של הסעיף אומר שהגוף הזה יוכל להמשיך ולרוץ אתו רק אם הוא קיבל את כל המסמכים, ביצע בדיקה מקדימה אחת לפחות במיתקן ועכשיו, מה זה אומר?

<יותם אדמי: התהליך שבו הדבר הזה עובד, אנחנו מגישים פעם ראשונה תכניות הנדסיות כשעדיין אין מיתקן.

<יותם אדמי: עדיין אין.

<יותם אדמי: יש תכנונים למיתקן.

<יותם אדמי: ברגע שכותבים את זה, מקדימה לפחות במיתקן, זה אומר שהוא לא נמצא עכשיו בעשרים-שלושים אחוזים מהתהליך אלא ב-95 אחוזים מהתהליך.

<צחי בר ציון: אני אנסה להסביר.

<צחי בר ציון: יש כאן איזה חיבור בין העולם התכנוני לבין העולם הביצועי וכפי שאנחנו יודעים, ההבדל בין העולם התכנוני לבין העולם הביצועי יכול לקחת הרבה זמן וגם בדרך יש הבדל עצום בין החלק שאתה מתכנן לבין מה שאתה מבצע בסוף.

<צחי בר ציון: לכן אנחנו לא חושבים שזה נכון לקשור את זה וגם התוצאה אם נקשור את זה היא שאנחנו מאריכים את תקופת המעבר.

<צחי בר ציון: בעצם מה שהוא מבקש יכול להאריך את תקופת המעבר אפילו בשנים וזה לא נכון ואני מנסה להראות את האיזון שנעשה.

<צחי בר ציון: חוק הגז (בטיחות ורישוי) לא מדבר בכלל על העניין התכנוני.

<צחי בר ציון: כל הנושא של התכנון נמצא בעולם של תקנות תכנון ובנייה בחוק משק הגז הטבעי וההסמכות שאנחנו מדברים כאן וכל התיקונים שאנחנו עושים כאן לא חלים לעניין הזה.

<צחי בר ציון: לכן אנחנו לא רוצים לקשור דבר בדבר.

<צחי בר ציון: בסוף הם גם לא אותו מוצר.

<צחי בר ציון: יש הבדל עצום בין הדרישות שמבקשים ממך לעולם התכנוני לבין מה שאתה עושה גם בסוף וגם לגבי איזה בדיקות אתה מבצע בסוף.

<צחי בר ציון: לכן אם אנחנו נקשור את מה שהוא מבקש כאן, התוצאה היא שהגופים האלה ימשיכו לבדוק לא לפי התקן אלא לפי התוספת הרביעית במשך שנים שרק הגישו עכשיו למוסדות התכנון איזשהו הליך תכנוני.

<צחי בר ציון: צריך לזכור שכל המטרה שאנחנו עושים כאן באה להקל.

<צחי בר ציון: החוק הקודם שהיה יצר קיטוע.

<צחי בר ציון: הוא בעצם אמר שביום שמסתיימת תקופת המעבר, אותם גופים כבר לא יכולים לבדוק יותר.

<צחי בר ציון: אנחנו הצענו מיוזמתנו כי אמרנו שזה לא סביר ולכן זה לא נכון לשפוך את התינוק עם המים וזה בעצם מה שמציעים כאן.

<צחי בר ציון: אומרים לעולם לא תסתיים תקופת המעבר .

<צחי בר ציון: זה גם לא נכון לגבי המפעלים.

רועי פולקמן: זה ברור.

רועי פולקמן: שאלה אחת.

רועי פולקמן: לגבי הבדיקה המקדימה במיתקן, אני מבין.

רועי פולקמן: אני שואל בהתאם להוראות סעיף קטן (ג)(3) ו-(4).

רועי פולקמן: כלומר, כן בתקופת המעבר יוכלו לבדוק.

רועי פולקמן: שוב, תקופת המעבר הוגדרה.

רועי פולקמן: את תקופת המעבר חתמנו בזה שהם לא יוכלו יותר להיות גוף בודק אם הם לא עד שלב מסוים.

רועי פולקמן: אבל הסוגיה שבתקופת הביניים שהיא כבר קצרה, הם יכולים לבדוק גם לפי התקן אבל גם לפי המצב הקיים היום, שזה לפני התקן.

רועי פולקמן: את זה בוא נאפשר כי התקופה קצובה במשהו אחר.

<צחי בר ציון: לא, אני מסביר עוד פעם.

<צחי בר ציון: אנחנו כאן יוצרים איזשהו מהלך שהוא בעייתי.

<צחי בר ציון: אנחנו אומרים שבגלל שהרשות להסמכת מעבדות, לוקח לה המון זמן – לא המון זמן, אני לא רוצה להגיד המון זמן, לוקח לה זמן מסוים – לבדוק איך בודקים לפי התקן, אנחנו עכשיו רוצים שאישורים שהשר נתן לפי התוספת הרביעית, באבחת חרב אנחנו עכשיו נגיד שהם חלים לפי התקן.

<צחי בר ציון: זה משהו שאני חושב שלא כדאי לעשות אותו ולא נכון לעשות אותו.

<צחי בר ציון: לכן אנחנו רוצים לקצר את תקופת המעבר.

<יותם אדמי: רק להבהיר לגבי התקופה שלא נגמרת.

<יותם אדמי: אמרנו שהתקופה הזמנית מסתיימת עכשיו.

<יותם אדמי: אמרנו פברואר, מרץ.

<יותם אדמי: זה לא שעכשיו הדבר הזה יימשך לנצח.

<יותם אדמי: מי שכבר התחיל, ירוץ עם זה כדי לא לפגוע במפעל.

איתן כבל: דעתך הפעם לא התקבלה.

<נתנאל היימן: צחי הוא הראשון לזהות שצריך לתת למי שהתחיל בתקופת המעבר לסיים אחרי תקופת המעבר והוא צודק.

<נתנאל היימן: אבל צריך להגדיר מה זה התחיל לבדוק.

<נתנאל היימן: לפי ההצעה כפי שהיא כתובה עכשיו, עם המילה מיתקן בפנים, זה אומר שאני התחלתי תהליך עם גוף אחד, עשיתי תכניות, השקעתי השקעות וביום אחד אומרים לי, לא, אתה לא יכול לעבוד עם הגוף הזה יותר ואתה צריך עכשיו להתחיל מהתחלה עם גוף בודק אחר.

<נתנאל היימן: צריך לתקן את הנושא הזה.

רועי פולקמן: צחי, מה אתה אומר?

רועי פולקמן: איך פותרים את הבעיה הזאת?

<יערה למברגר: נתנו כאן אפשרות אבל אנחנו לא רוצים להתאהב בתקופת הביניים.

רועי פולקמן: נגיד התחלתי כבר תהליך, שילמתי כסף, הגשתי מסמכים, עשיתי מהלך.

רועי פולקמן: אם עשיתי את זה, מה תגידי?

<יערה למברגר: כל גבול הוא שרירותי.

<יערה למברגר: תחשוב.

<יערה למברגר: תמיד אני אקבע גבול ויהיה מישהו שיום לפני יגיש.

<יערה למברגר: בתקופות מעבר תמיד צריך לקבוע איזשהו סף.

<יערה למברגר: מי שמגיש יודע שתקופת המעבר מסתיימת בעוד חודש ואולי כדאי לו כבר ללכת לגוף קבוע שקיבל הסמכה.

<צחי בר ציון: לכן אנחנו נותנים למפעל את ההחלטה.

רועי פולקמן: אתה אומר שכל מי שהגיש מסמכים עד התאריך הזה והזה.

<צחי בר ציון: צריך להבין כי אחרת מה יקרה?

<צחי בר ציון: ירוצו עכשיו ויעשו הסכמים עם הגופים הבודקים ואז יעקפו את הסעיף ואז נצטרך להיות כאן בחוק ההסדרים הבא ולמצוא פתרונות.

<צחי בר ציון: אנחנו מנסים ליצור איזושהי מערכת שמאזנת ומכנסת את הכול.

<יותם אדמי: אבל אנחנו לא מדברים על הסכמים.

<צחי בר ציון: תמיד כל יום שנקבע, אפשר להתווכח עליו אבל התהליך מנסה להיות מאוזן.

<יותם אדמי: אנחנו לא מדברים על הסכמים.

<יותם אדמי: אנחנו מדברים על גוף שהתחיל כבר תהליך והגיש תכניות הנדסיות.

<יותם אדמי: הוא כבר נמצא עמוק בתוך התהליך אל מול הגוף הבודק.

איתן כבל: אני לא משנה את פסקה (5).

איתן כבל: מי בעד אישור פסקה (5) כפי שהוקראה?

איתן כבל: מי נגד?

איתן כבל: בעד – פה אחד

איתן כבל: תודה.

איתן כבל: פסקה (5) אושרה.

איתן כבל: הפסקה של חמש דקות.

איתן כבל: תסיימו את התהליך ותחזרו.

איתן כבל: אנחנו מחדשים את הדיון.

איתן כבל: תקריאו ותגידו לי מה ההסכמות ביניכם ונצביע.

<איתי עצמון: כמובן שזה נוסח ראשוני שגובש עכשיו.

<איתי עצמון: יהיו התאמות נוסח.

<לאה ורון: אנחנו מדברים על פסקה (4) סעיף קטן (ד)?

<איתי עצמון: כן.

איתן כבל: אנחנו רוצים לקבל את העיקרון ואת הנוסח תעבדו אחר כך.

"בסעיף קטן (ד)(2) הסיפה החל במלים "למועד שקבע השר" – תימחק ובמקומה יבוא "בתום שמונה חודשים מיום תחילת התקן בעניין מיתקן כאמור"".

מדובר על מיתקן לפריקת גז טבעי דחוס.

המעבר שחל לגבי המיתקנים לפריקת גז טבעי דחוס.

""השר" – שר התשתיות הלאומיות יודיע בצו ברשומות על סיום תקופת המעבר לפי פסקה זו וגם על קביעת התקן".

כלומר, יהיו שתי הודעות.

בנוסף אנחנו נוסיף הוראה מיוחדת לעניין תוקף האישורים הזמניים שניתנו לגבי מיתקנים לפריקת גז טבעי דחוס.

אישורים כאלה שניתנו לפי פסקה (2) של סעיף קטן (ג) יעמדו בתוקפם עד תום שלושה חודשים מיום קביעת התקן לפי אותה הודעה שעכשיו דיברתי עליה, הודעה שתפורסם בצו ברשומות, אולם גוף שמחזיק באישור כאמור והגיש בקשה לקבלת הסמכה לפי סעיף 8ט(ב) ועד למועד הזה, עד לתום שלושת החודשים, קיבל אישור מהרשות להסמכת מעבדות והגיש את כל המסמכים הנדרשים, אישור השר יעמוד בתוקפו עד לתום תקופת המעבר לפי אותה הוראה שדיברתי עליה קודם אלא אם כן נקבע באישור עצמו מועד מוקדם יותר.

כלומר, לקחנו את ההוראה הכללית שדיברת עליה לגבי תוקף האישורים הזמניים, קבענו הוראה מיוחדת שתחול רק לגבי המיתקנים בפריקת גז טבעי דחוס מכיוון שלגביהם עדיין לא נקבע תקן.

זאת הוראה מיוחדת.

<צחי בר ציון: אתה אמרת שזה צו ואני רוצה לוודא.

<צחי בר ציון: בסעיף 30 נאמר שכל צו צריך את אישור הוועדה.

<צחי בר ציון: השאלה אם זה מה שאתם מתכוונים כאן.

<איתי עצמון: אנחנו נבהיר שצו כאמור אינו טעון אישור ועדת הכלכלה.

<עפרי גופר: אני מחדדת ואומרת ששלושה חודשים להגשת המסמכים, זה מהיום של הפרסום על התקן.

<עפרי גופר: אמרנו שיש שתי הודעות.

<עפרי גופר: זה מהיום של ההודעה הראשונה.

<יותם אדמי: דרך אגב, לגבי שלושה חודשים.

<יותם אדמי: לדעתנו לפחות כדאי שזה יהיה לפחות ארבעה חודשים.

<יותם אדמי: אני לא יודע מה יהיו המסמכים שיצטרכו לתת.

<יותם אדמי: אנחנו עם תקן שפורסם בספטמבר ועדיין לא הוגש.

איתן כבל: אני מעלה את זה להצבעה.

איתן כבל: בעד – פה אחד

איתן כבל: אושר.

איתן כבל: אני רוצה להודות לכולם.

איתן כבל: אני רוצה לומר לכם שהנושא של חיבור מפעלים לגז הוא לא רק בבת עינו של יאשה אלא גם בבת עיני.

איתן כבל: לא סתם אני אומר את זה.

איתן כבל: אני לא מכיר הרבה ראשי ועדות במקרה הטוב שיושבים בשעות כאלה וכל יום, מיום ראשון עד היום.

איתן כבל: זה בא ממקום אחד, מאותה אמונה בצורך שהדברים ייעשו כמו שצריך ויתקתקו.

איתן כבל: אנחנו נותנים לכם את כל הכלים כדי שהעסק באמת יעבוד.

איתן כבל: זה נושא לאומי ממדרגה עליונה שיש לו השלכות כלכליות עצומות.

איתן כבל: זה לא רק שחיברנו מפעל לגז.

איתן כבל: נכון כמו שיאשה ואני שוחחנו קודם, יש משמעויות גם למחירים שמתרוצצים היום בשוק, מחיר הנפט וכולי, אבל הרי כולנו מכירים את זה ויודעים שזה יגיע.

איתן כבל: יגיע הרגע הזה בו כולם ירוצו כמו משוגעים כי יש את החיים האלה.

איתן כבל: תמיד זה עולה, יורד, ואנחנו יודעים שזה יגיע.

איתן כבל: לכן לפחות בצד שלנו, אנחנו נהיה ערוכים ליום של השיגעון הזה והוא יגיע.

איתן כבל: כל מה שעשינו, יש לנו את הזמן להתארגן ולהכין את הדברים כמו שצריך.

<איתי עצמון: סעיף 6 בהצעת חוק התכנית הכלכלית, כולו אושר.

איתן כבל: כן.

איתן כבל: הסעיף אושר.

איתן כבל: תודה רבה לכם.

איתן כבל: שבת שלום.